P6_TA(2005)0253

Ændringsbudget nr. 2/2005

Europa-Parlamentets beslutning om forslag til Den Europæiske Unions ændringsbudget nr. 2/2005 for regnskabsåret 2005 — Tilpasning af vederlag (9491/2005 — C6-0172/2005 — 2005/2045(BUD))

Europa-Parlamentet,

- der henviser til EF-traktatens artikel 272 og Euratom-traktatens artikel 177,

- der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget [1], særlig artikel 37 og 38,

- der henviser til Den Europæiske Unions almindelige budget for regnskabsåret 2005, endeligt vedtaget den 16. december 2004 [2],

- der henviser til den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren [3],

- der henviser til det foreløbige forslag til Den Europæiske Unions ændringsbudget nr. 2/2005 for regnskabsåret 2005, forelagt af Kommissionen den 30. marts 2005 (SEK(2005)0421),

- der henviser til forslaget til ændringsbudget nr. 2/2005, vedtaget af Rådet den 30. maj 2005 (9491/2005 - C6-0172/2005),

- der henviser til forretningsordenens artikel 69 og bilag IV,

- der henviser til betænkning fra Budgetudvalget (A6-0190/2005),

A. der henviser til, at tilpasningen af personalets vederlag i 2004 var lavere end forventet,

B. der henviser til, at budgetmyndigheden har anmodet institutionerne om at fremsende budgetoverslag med henblik på en tilpasning af administrationsudgifterne som følge af tilpasningen af vederlag,

C. der henviser til, at der i budgetmyndighedens erklæring af 25. november 2004 [4] anmodedes om, at ændringsbudgettet udelukkende skulle indeholde nedskæringerne i bevillingerne til institutionernes administrative udgifter som følge af den årlige tilpasning af vederlag og pensioner,

D. der henviser til, at Kommissionens forslag også indeholder visse administrative forhold, der ikke vedrører tilpasningen af vederlag;

1. godkender tilpasningen af vederlag i Europa-Parlamentet, Rådet, Domstolen, Revisionsretten, Det Europæiske Økonomiske og Sociale Udvalg, Regionsudvalget, Den Europæiske Ombudsmand og Den Europæiske Tilsynsførende for Databeskyttelse som vedtaget i Rådets forslag til ændringsbudget nr. 2/2005;

2. vedtager at tilpasse vederlag og pensioner i Kommissionens budget som foreslået i det foreløbige forslag til ændringsbudget nr. 2/2005 og har forelagt et forslag til ændring med henblik herpå;

3. godkender ændringerne i stillingsfortegnelsen (Revisionsretten og Den Europæiske Tilsynsførende for Databeskyttelse) og kontoplanen (Kommissionen) som vedtaget i Rådets forslag til ændringsbudget nr. 2/2005;

4. vedtager at tilpasse indtægtsberegningerne (Det Europæiske Økonomiske og Sociale Udvalg og Publikationskontoret) som foreslået i det foreløbige forslag til ændringsbudget nr. 2/2005 og har forelagt to forslag til ændring med henblik herpå;

5. pålægger sin formand at sende denne beslutning, ledsaget af ændringerne til ændringsbudget nr. 2/2005, til Rådet og Kommissionen og de berørte institutioner.

[1] EFT L 248 af 16.9.2002, s. 1.

[2] EFT L 60 af 8.3.2005, s. 1.

[3] EFT C 172 af 18.6.1999, s. 1. Aftale ændret ved afgørelse 2003/429/EF (EUT L 147 af 14.6.2003, s. 25).

[4] "Vedtagne tekster" af 16.12.2004, P6_TA(2004)0103.

--------------------------------------------------